Напярэдадні вызвалення жыхароў Гардуноў і Іванполля выгналі з хат і пастроілі ў калону. Пад канвоем іх павялі ў бок Прыбыткаў, дзе ўжо знаходзіліся насаўляне. Невядома, якія планы былі ў немцаў, аднак іх парушыла наступленне чырвонаармейцаў і партызан. Пры першых стрэлах людзі разбегліся, хто куды. Вярнуліся дамоў, а там – папялішчы. У Гардунах засталося 4 цэлыя хаты, у Іванполлі – толькі кузня Паўла Навуменкі. У ёй і пачалі жыць некалькі сем’яў.